《再次韵酬中孚时新卜筑优游洞中 其六》
明代·童冀

碧山学道幽居好，新种筼筜绕屋齐。客至时时尊有酒，春来日日醉如泥。

但须百斛斟云液，不用千金买月题。却笑山公骑款段，秋风摇曳玉山低。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。